hu hu hu hu hu hu hu hu es hu hu hu hu hu hu hu hu hu hu hu hu hu lv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu hu fr en hu en hu hu hu hu en hu hu hu en en en hu hu en en en hu hu en hu hu en hu en hu hu hu hu hu hu hu hu hu hu hu fr ru hu hu en de de en ru en en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz eo hu hu hu hu hu hu hu hu hu hu
Simai Mihály (közgazdász) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. március 15.
Ugrás a navigációhoz Ugrás a kereséshez
Ez a szócikk a közgazdászról szól. Hasonló címmel lásd még: Simai Mihály (egyértelműsítő lap).
1930. április 4. (92 éves)
A Wikimédia Commons tartalmaz Simai Mihály témájú médiaállományokat.
Simai Mihály (Budapest, 1930. április 4. –) Széchenyi-díjas magyar közgazdász, egyetemi tanár, a Magyar Tudományos Akadémia rendes tagja. A világgazdaságtan, ezen belül a szerkezeti rendszere átalakulásának neves kutatója. 1988–1991 között az MTA Világgazdasági Kutatóintézet igazgatója. 1992–1995 között az ENSZ Egyetem Világgazdaság-fejlesztési Intézet főigazgatója.
1948-ban érettségizett a szeghalmi Péter András Református Gimnáziumban, majd felvették a Közgazdaságtudományi Egyetem kereskedelem szakára, ahol 1952-ben szerzett közgazdász diplomát. 1957-ben védte meg egyetemi doktori disszertációját. Posztgraduális program keretében a genfi Nemzetközi Kapcsolatok Intézetében és a párizsi Európai Gazdasági és Politikai Tudományok Iskolájában tanult.
Diplomájának megszerzése után az egyetem nemzetközi gazdaság és politikai kérdések tanszékén kapott tanársegédi állást. 1957-től adjunktusként, 1961-től pedig docensként dolgozott. 1971-ben kapta meg egyetemi tanári kinevezését. Állását a tanszék világgazdasági tanszékké történő átnevezése után is megtartotta. A tanszéknek több éven keresztül vezetője is volt. 2000-ben professor emeritusi címet kapott. Emellett a győri Széchenyi István Egyetemen is tanított. Oktatói munkája mellett az MTA Világgazdasági Kutatóintézetének megszervezésében és megalapításában is részt vett. 1974-től az intézet helyettes igazgatója, 1988 és 1991 között igazgatója volt. 1991-ben kutatóprofesszori megbízást kapott.
1962-ben védte meg a közgazdaság-tudományok kandidátusi, 1971-ben akadémiai doktori értekezését. Az MTA Közgazdaság-tudományi Bizottságának lett tagja, később a Nemzetközi Gazdasági és Fejlődéstani Bizottságba is bekerült. Egy időben az ENSZ Informatikai Bizottságában is dolgozott. 1976-ban megválasztották a Magyar Tudományos Akadémia levelező, 1985-ben pedig rendes tagjává. Több tudományos szakfolyóirat szerkesztőbizottságába is bekerült: Transnational (Genf), Review of International Studies (Cambridge), Journal of Development Studies (Hága), Environmental Economics (Amszterdam), Journal of Development Planning (Delhi) és Global Governance (New York).
Gömbös Ervinnel a MENSZT főtitkárával Pan Gimun (Ban Ki Mun), fogadásakor az MTA székházában
Simai az Egyesült Nemzetek Szervezete (ENSZ) több intézményében is aktívan részt vett. 1959–1960 között az ENSZ Európai Gazdasági Bizottságának, 1964–1968 között a Tervezési, Prognosztikai és Gazdaságpolitikai Központja munkatársa volt. Emellett több arab és afrikai országban dolgozott tanácsadóként. 1992–1996 között az ENSZ Egyetem Helsinkiben működő Világgazdaság-fejlesztési Intézetének volt főigazgatója.
Tagja volt az ENSZ több szakértői bizottságának, többek között a nemzetközi pénzügyi kérdésekkel, az államszervezetek reformjával és a fejlesztéstervezéssel foglalkozó bizottságoknak. Az ENSZ Egyetem Igazgatótanácsának elnökeként (1990–1992), illetve az UNICEF Kormányzótanácsának alelnökeként dolgozott több éven át. A Magyar ENSZ-Társaság és az UNICEF magyar bizottságának elnökévé választották (utóbbit 2004-ig vezette).
Kutatási területe a világgazdaságtan, ezen belül a kapitalista országok és a harmadik világ kérdéskörei, a világgazdaság 21. századi kérdései, valamint a globális transzformációk.
Legfontosabb eredményeit a világgazdaság szerkezeti rendszere átalakulásának fő irányairól és következményeiről írta. Foglalkozik az ehhez kapcsolódó nemzetközi pénzügyi kérdésekkel, államszervezeti reformokkal és fejlesztéstervezéssel. Fontosabb munkái jelentek meg a globalizáció, a nemzetközi szervezetek, a transznacionális vállalatok kérdéseiről, illetve egymáshoz közti viszonyukról. Több publikációja jelent meg a globális tudományos és műszaki fejlődés témakörében.
Több mint kétszáznyolcvan tudományos publikáció szerzője vagy társszerzője, ebből közel negyven könyv/monográfia és negyvenöt könyvfejezet. Munkáit elsősorban magyar és angol nyelven adja közre.
1954-ben nősült, felesége Bence Vera. Házasságukból egy leánygyermekük született (Anna).
Magyar Köztársaság Zászlórendje (1990)
Meritorious Service Award (1995, ENSZ)
A Magyar Érdemrend középkeresztje (2022)
Az angol imperalizmus; Marx Károly Közgazdaságtudományi Egyetem, Bp., 1960
Tőkekivitel a jelenkori kapitalizmusban (1962)
A közös piac. Kísérlet a gazdasági integrációra; szerk. Simai Mihály; Kossuth, Bp., 1964 (Világgazdasági ismeretek)
A kapitalizmus világgazdasági rendszere (1965)
Közeledik-e a két rendszer egymáshoz? A konvergenciaelméletről; Kossuth, Bp., 1969 (Napjaink kérdései)
Kilátás a 26. emeletről (1969)
A fejlett tőkésországok munkásmozgalmának főbb kérdései. Jegyzet a Magyar Szocialista Munkáspárt Marxizmus-Leninizmus esti egyetemek nemzetközi munkásmozgalom története szakosító tanfolyam hallgatói részére. 2. évf.; szerk. Simai Mihály, Sütő Ottó; Kossuth, Bp., 1970
Foreign trade in a planned economy; szerk. Vajda Imre, Simai Mihály; University, Cambridge, 1971
A harmadik évezred felé (1971) (oroszul is)
Az Egyesült Államok a 200. évforduló előtt (1974)
La planification et l'exécution des plans dans les pays en voie de développement; Institut d'Économie Mondiale de l'Academie des Sciences de Hongrie, Bp., 1974 (Études sur les pays en voie de développement)
Economic integration. Concepts, theories and problems; szerk. Simai Mihály, Garam Katalin; Akadémiai, Bp., 1977
A világgazdasági stratégia néhány elméleti és gyakorlati összefüggése; Marx Károly Közgazdaságtudományi Egyetem Közgazdasági Továbbképző Intézet, Bp., 1977
Development in the eighties. Selected papers by Hungarian scholars; szerk. Major István, bev. Arvind Vyas; Hungarian Information and Cultural Centre, New Delhi, 1978
Kölcsönös függőség és konfliktusok a világgazdaságban (1978) (angolul is)
Gazdaságelmélet, kelet-nyugati kapcsolatok, magyar és amerikai gazdaság. A negyedik Magyar-amerikai közgazdász találkozó tanulmányai; szerk. Dobozi István, Simai Mihály; VVT, Bp., 1979 (Irányzatok a világgazdaságban)
A fejlődő országok és a gazdasági dekolonizáció (1981)
Világgazdaság, kelet-nyugati kapcsolatok, magyar és amerikai gazdaság: a mechanizmus és a szerkezeti alkalmazkodás problémái; szerk. Dobozi István, Simai Mihály; VTT, Bp., 1982 (Irányzatok a világgazdaságban)
International Technology Transfer and Economic Development in the Late 20th Century (1984)
Hatalom, technika, világgazdaság (1985, angolul 1990)
Az ENSZ napjainkban; szerk. Simai Mihály; Kossuth, Bp., 1985
Az emberi tényező szerepe a világgazdaságban az 1980-as években. Akadémiai székfoglaló. 1986. január 16.; Akadémiai, Bp., 1986 (Értekezések, emlékezések)
East-West co-operation at the end of the 1980s. Global issues. Foreign direct investments and debts; Hungarian Scientific Council for World Economy, Bp., 1989 (Trends in world economy)
Global power structure, technology and world economy in the late twentieth century; Pinter–Akadémiai, London–Bp., 1990
The world economy for our age and the new multilateralism: new challenges for Hungary; Hungarian Scientific Council for World Economy, Bp., 1991 (Trends in world economy)
A világgazdasági rend és az új multilateralizmus. A világgazdaság a XX. század utolsó évtizedében; Aula, Bp., 1992
Gál Péter–Simai Mihály: A műszaki fejlődés világgazdasági rendszere; Budapesti Közgazdaságtudományi Egyetem, Bp., 1994
The Future of Global Governance: Managing Risk and Change in the International System (1994)
The Future of Work: The Politics and Economics of Global Employment (1995)
International business policy. Transnational corporations and their structural effects on the international division of labour; Institute for World Economics HAS, Bp., 1996 (Trends in world economy)
Az Egyesült Államok szerepe a világgazdaságban a XX. század végén: megújulás vagy lassuló hanyatlás?; MTA VKI, Bp., 1998 (Műhelytanulmányok Magyar Tudományos Akadémia Világgazdasági Kutatóintézet)
The Democratic Process and the Market (1999)
Új trendek és stratégiák a világgazdaságban. Vállalatok, államok, nemzetközi szervezetek; szerk. Simai Mihály, Gál Péter; Akadémiai, Bp., 2000
Zöldebb lesz-e a világ? (2001)
The age of global transformations: the human dimension; Akadémiai, Bp., 2001
Az Amerikai Egyesült Államok a XXI. század globális rendszerében. "Magányos békebíró vagy hegemón világhatalom"; Aula, Bp., 2006
Epochal change in the world economy. Past and prospects. Proceedings of the international conference devoted to the memory of professor József Bognár. 22-23 February, 2007, Budapest; szerk. Fóti Gábor, Inotai András, Simai Mihály; Institute for World Economics of the HAS, Bp., 2007
A világgazdaság a XXI. század forgatagában. Új trendek és stratégiák (2007)
Oroszország két világ között; szerk. Simai Mihály; Akadémiai, Bp., 2011 (Nemzetközi gazdaság szakkönyvtár)
A harmadik évezred nyitánya - A zöld fejlődés esélyei és a globális kockázatok (2016)
A Magyar Tudományos Akadémia tagjai 1825–2002 III. (R–ZS). Főszerk. Glatz Ferenc. Budapest: MTA Társadalomkutató Központ. 2003. 1133. o.
MTI Ki Kicsoda 2009, Magyar Távirati Iroda Zrt., Budapest, 2008, 978. old., ISSN 1787-288X
Adatlap a Magyar Tudományos Akadémia honlapján
Életrajz az MTA Világgazdasági Kutatóintézet honlapján
Nemzetgazdaság – regionalitás – világgazdaság. Tanulmányok Simai Mihály akadémikus 70. születésnapja tiszteletére; szerk. Blahó András; Aula, Bp., 2000
Változó világgazdaság. Globális kormányzás, vállalati nemzetköziesedés, regionális fejlődés. Tanulmányok Simai Mihály 80. születésnapjára; szerk. Magas István, Kutasi Gábor; Budapesti Corvinus Egyetem, Bp., 2010
ISNI: 0000 0001 0885 0200
Közgazdaságtani portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Simai_Mihály_(közgazdász)&oldid=24766324”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 15., 09:46
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.